13/2006. (XII. 27.) SZMM rendelet a szakképzési hozzájárulást a saját munkavállalói részére szervezett képzéssel teljesítő hozzájárulásra kötelezett költségei elszámolásának feltételeiről és az elszámolás szabályairól

A szakképzési hozzájárulásról és a képzés fejlesztésének támogatásáról szóló 2003. évi LXXXVI. törvény (a továbbiakban: Szht.) 28. §-ának (3) bekezdésében foglalt felhatalmazás alapján, valamint a szociális és munkaügyi miniszter feladat és hatásköréről szóló 170/2006. (VII. 28.) Korm. rendelet 3. §-a e) pontjának ea) és eb) alpontjaiban meghatározott feladatkörben eljárva – a pénzügyminiszterrel egyetértésben, a szakképesítésért felelős miniszter véleményének kikérésével – a következőket rendelem el:

1. § E rendeletet kell alkalmazni a szakképzési hozzájárulást a saját munkavállalói részére szervezett képzéssel teljesítő, az Szht. 2. §-ában meghatározott szakképzési hozzájárulásra kötelezett (a továbbiakban: hozzájárulásra kötelezett) költségei elszámolásának feltételeire és az elszámolás szabályaira.

2. § E rendelet alkalmazásában

a) belső képzés: az a képzés, amelyet a hozzájárulásra kötelezett saját munkavállalói részére, teljes egészében saját munkaszervezetén belül, nem üzletszerűen szervezve valósít meg;

b) külső képzés: az a képzés, amelyet a hozzájárulásra kötelezett saját munkavállalói részére, teljes egészében saját szervezetétől elkülönült, a felnőttképzésről szóló 2001. évi CI. törvény (a továbbiakban: Fktv.) szerint akkreditált felnőttképzési intézmény (a továbbiakban: képző intézmény) közreműködésével valósít meg;

c) vegyes képzés: az a képzés, amelyet a hozzájárulásra kötelezett saját munkavállalói részére részben belső képzésként, részben külső képzésként valósít meg;

d) áthúzódó képzés: az a képzés, amelyet a hozzájárulásra kötelezett több naptári évet érintően valósít meg;

e) mikro- és kisvállalkozás: a kis- és középvállalkozásokról, fejlődésük támogatásáról szóló 2004. évi XXXIV. törvény 3. §-ának (2) és (3) bekezdésében meghatározott vállalkozás.

f)
 tárgyév: a számvitelről szóló törvény hatálya alá tartozó hozzájárulásra kötelezett üzleti éve, valamint az egyéb hozzájárulásra kötelezett naptári éve.

3. § A hozzájárulásra kötelezett az Fktv. 20. §-ában meghatározott felnőttképzési szerződés, és a Munka Törvénykönyvéről szóló 1992. évi XXII. törvény (a továbbiakban: Mt.) szerinti tanulmányi szerződés (a továbbiakban: tanulmányi szerződés), vagy a tanulmányok folytatására történő munkáltatói kötelezés alapján megszervezett képzés költségeivel akkor csökkentheti – mikro- és kisvállalkozások esetében legfeljebb 60 százaléka, egyéb hozzájárulásra kötelezettek esetében legfeljebb 33 százaléka mértékéig – az Szht. 3. §-ának (3) bekezdésében meghatározott bruttó kötelezettségét, ha a következő feltételeknek együttesen megfelel:

a) a képzés az Fktv.-ben, illetve a szakképzés megkezdésének és folytatásának feltételeiről, valamint a térségi integrált szakképző központ tanácsadó testületéről szóló 8/2006. (III. 23.) OM rendelet 1–4. §-ában foglaltak szerint történik;

b) a képzés az Országos Képzési Jegyzékben (a továbbiakban: OKJ) szereplő szakképesítést ad, vagy megfelel a szakképzésről szóló 1993. évi LXXVI. törvény (a továbbiakban: Szt.) 1. §-a (1) bekezdésének c)–e) és g) pontjai valamelyikében foglaltaknak, vagy nyelvi képzés;

c) a képzés minimális időtartama 20 óra;

d) a teljes képzési óraszám

da) szakmai képzés, vagy legfeljebb 30 százaléka általános képzés, nyelvi képzés, illetőleg a képzéshez kapcsolódó felnőttképzési szolgáltatás, vagy

db) a munkavállaló munkakörének ellátásához szükséges önálló nyelvi képzés, vagy legfeljebb 30 százaléka általános képzés, illetőleg a képzéshez kapcsolódó felnőttképzési szolgáltatás;

e) a képzésre az Európai Unió tagállamainak területén kerül sor;

f)
 a képzésről a hozzájárulásra kötelezett az 5. §-ban meghatározott adatszolgáltatást teljesítette.

4. § (1) Külső képzés esetén a hozzájárulásra kötelezett és a képző intézmény közötti szolgáltatási szerződés és az annak alapján kiállított számla képezi az elszámolás alapját.

(2) Az (1) bekezdésben meghatározott szolgáltatási szerződésben az OKJ-ben nem szereplő és a nyelvi képzés esetén fel kell tüntetni a képzés – a felnőttképzést folytató intézmények nyilvántartásba vételének részletes szabályairól szóló 48/2001. (XII. 29.) OM rendelet 3. számú mellékletében meghatározott – 8 számjegyű azonosítóját, valamint a hozzájárulásra kötelezett statisztikai számjelét.

(3) Külső képzés esetén a képző intézmény köteles a hozzájárulásra kötelezettnek – e rendeletben előírt dokumentálási kötelezettsége teljesítése érdekében – átadni:

a) a külön jogszabályban meghatározott intézmény-akkreditációs tanúsítvány,

b)
 a felnőttképzést folytató intézmények nyilvántartásba vételének részletes szabályairól szóló 48/2001. (XII. 29.) OM rendelet 4. §-ában meghatározott értesítés, illetve igazolás,

c)
 a hozzájárulásra kötelezett saját munkavállalójával megkötött felnőttképzési szerződés,

d)
 OKJ-ban nem szereplő, valamint nem akkreditált program alapján folytatott képzés esetén – az Fktv. 16. §-ának (2) bekezdése szerinti – képzési program,

e)
 akkreditált képzés estén a program-akkreditációs tanúsítvány

cégszerűen hitelesített másolatát.

(4) Belső képzés esetén a belső kapacitások igénybevételének elszámolása képzésenként, belső elkülönített számlán és bizonylaton, tényleges önköltségen történik.

(5) Vegyes képzés esetén az (1)–(4) bekezdés rendelkezéseit megfelelően alkalmazni kell azzal, hogy a felnőttképzési szerződést a képzésre vonatkozóan a képző intézmény köti meg a hozzájárulásra kötelezett saját munkavállalójával.

(6) Áthúzódó képzés esetén a hozzájárulásra kötelezett a képzés költségeit évente, a hatályos számviteli szabályoknak, valamint a képzés tárgyévében érvényes pénzügyi előírásoknak megfelelően teljesítésarányosan számolhatja el, amennyiben a képzés megkezdésének tárgyévétől kezdődően a képzés költségeit a szakképzési hozzájárulási kötelezettség terhére évente elszámolta.

5. § (1)
 A hozzájárulásra kötelezettnek az elszámolt képzésre vonatkozó adatszolgáltatást (a továbbiakban: adatszolgáltatás) az 1. és 2. számú mellékletek alapján kell benyújtani a tárgyévet követő év február 15. napjáig a székhelye szerint illetékes regionális munkaügyi központ (a továbbiakban: munkaügyi központ) részére. Egy bejelentőlaphoz több képzésre vonatkozó adatlap is csatolható.

(2) Hibásan vagy pontatlanul kitöltött, illetőleg ellentmondó adatokat tartalmazó adatszolgáltatás esetén a munkaügyi központ – 8 munkanap alatt teljesítendő – hiánypótlásra történő felszólítást küld a hozzájárulásra kötelezettnek. A hiánypótlás nem, vagy nem határidőre történő teljesítése esetén a munkaügyi központ a 7. § szerint jár el.

6. § (1) Az 5. § alapján benyújtott adatszolgáltatásról a munkaügyi központ – az 5. számú melléklet szerint – nyilvántartást vezet.

(2) A munkaügyi központ a tárgyévről szóló nyilvántartást a tárgyévet követő év június hó 20. napjáig köteles megküldeni a Szociális és Munkaügyi Minisztérium (a továbbiakban: SZMM), valamint a Nemzeti Szakképzési és Felnőttképzési Intézet (a továbbiakban: NSZFI) részére.

7. § (1) Az 5. § szerinti adatszolgáltatás megfelelő teljesítését, valamint a benyújtott dokumentumokban szereplő adatok tartalmát a munkaügyi központ ellenőrzi. Az ellenőrzés során feltárt szabálytalanságokról a munkaügyi központ az ellenőrzést követő 30 napon belül az ellenőrzéssel összefüggő dokumentumok megküldésével tájékoztatja

a) a szakképzési hozzájárulást az Szht. 4. §-a alapján teljesítő hozzájárulásra kötelezett esetében az NSZFI-t,

b) a szakképzési hozzájárulást az Szht. 5. §-a alapján teljesítő hozzájárulásra kötelezett esetében az Adó- és Pénzügyi Ellenőrzési Hivatal területileg illetékes igazgatóságát.

(2) A hozzájárulásra kötelezett – az (1) bekezdésben meghatározott szervek ellenőrzési jogköre gyakorlásának biztosítása érdekében – a 3. számú mellékletben meghatározott dokumentumokat 5 évig köteles megőrizni.

8. § Az elszámolható költségek körét a 4. számú melléklet tartalmazza. Az elszámolható költségek mértéke képzésben résztvevőnként és képzési óránként nem haladhatja meg a teljes munkaidőben foglalkoztatott munkavállaló részére – külön jogszabály alapján – megállapított személyi alapbér kötelező legkisebb havi összegének (minimálbér) 12 százalékát.

9. § (1) Ez a rendelet a kihirdetését követő 3. napon lép hatályba. Rendelkezéseit első alkalommal a hozzájárulásra kötelezett által a saját munkavállalói számára 2007. január 1-jét követően szervezett képzések elszámolása tekintetében kell alkalmazni.

(2) E rendelet hatálybalépésével egyidejűleg hatályát veszti a szakképzési hozzájárulást a saját munkavállalói részére szervezett képzéssel teljesítő hozzájárulásra kötelezett költségei elszámolásának feltételeiről és az elszámolás szabályairól szóló 3/2004. (II. 17.) OM–FMM együttes rendelet azzal, hogy rendelkezéseit még e rendelet hatálybalépésének időpontjában folyamatban lévő közigazgatási ügyekben alkalmazni kell.

(3)–(4)

1. számú melléklet a 13/2006. (XII. 27.) SZMM rendelethez

BEJELENTŐLAP

a .......... évben a szakképzési hozzájárulást a saját munkavállalói részére szervezett képzéssel teljesítő hozzájárulásra kötelezett által felhasznált keretrészről

I. A hozzájárulásra kötelezett adatai:

1. Név: 


2. Cím (székhely): 


3. Cégbejegyzés száma: 


4. Adószám: 


5. Statisztikai számjel: 


6. Eltérő üzleti éves hozzájárulásra kötelezett: 


Igen, az üzleti év fordulónapja: 
hónap
nap

Nem.

7. Kapcsolattartó neve, telefonszáma: 


8. A szakképzési hozzájárulás teljesítésének módja:

a) Szht. 4. §-a alapján, gyakorlati képzés megszervezésével teljesíti;

OMAI/NSZFI Nyilvántartási száma: ..................................................

b) Szht. 5. §-a alapján, nem gyakorlati képzés szervezésével teljesíti.

9. A 2004. évi XXXIV. törvény alapján mikro- vagy kisvállalkozás:     Igen       Nem

10. A tárgyévi szakképzési hozzájárulás összege: 
 Ft

11. A tárgyévi átlagos statisztikai létszáma: 
 fő

12. A tárgyévi szakképzési hozzájárulás 33/60%-ának összege: 
 Ft

II. A szakképzési hozzájárulási kötelezettség terhére a tárgyévben megvalósított vagy megkezdett képzésekre vonatkozó adatok:

1. Az elszámolt képzések száma: 
 db

ebből

– előző évről áthúzódó képzések száma: 
 db

– következő évre áthúzódó képzések száma: 
 db

2. Képzésben részt vevők létszáma: 
 fő

3. A képzések összes tárgyévi költsége: 
 Ft

4. A hozzájárulás terhére elszámolt képzések tárgyévi költsége: 
 Ft

5. A képzés(ek)re vonatkozó csatolt adatlap(ok) száma: 
 db

........................., 200..... év .................... hó .......... nap

P. H.

...........................................................................
a hozzájárulásra kötelezett cégszerű aláírása

2. számú melléklet a 13/2006. (XII. 27.) SZMM rendelethez

ADATLAP

a képzésre vonatkozóan

1. A hozzájárulásra kötelezett neve:


2. Adószáma:


3. Az elszámolt képzés megnevezése:


4. A képzés azonosítószáma:


a) OKJ-ben szereplő képzés esetén OKJ azonosítószám:


b) Akkreditált képzési program alapján folytatott képzés
 esetén akkreditációs lajstromszám: 


c) Az OKJ-ben nem szereplő és nyelvi képzés esetén:


[a felnőttképzést folytató intézmények nyilvántartásba vételének részletes szabályairól szóló 48/2001. (XII. 29.)
OM rendelet 3. számú mellékletében meghatározott azonosító]

5. A képzés áthúzódó képzés: igen  nem

6. A képzés időtartama: .................... év .................... hótól .................... év .................... hóig.

7. A képzést folytató intézmény neve:


címe:


akkreditációs lajstromszáma:


8. A képzési helyszín címe:


9. A betölthető munkakör(ök) megnevezése, FEOR-száma: 


10. A képzés formája:        belső (B)        külső (K)        vegyes (V)

11. A képzés jellege:

a) állam által elismert szakképesítés megszerzése,

b) munkakör betöltéséhez, foglalkozás, tevékenység gyakorlásához szükséges képesítés megszerzése,

c) felsőoktatási intézményben szervezett felsőfokú szakképesítés megszerzése,

d) szakmai tevékenység magasabb szintű gyakorlásához, mestervizsgához szükséges ismeretek elsajátítása,

e) megváltozott munkaképességűeket érintő rehabilitációs képzés,

f) nyelvi képzés.

12. A képzésben részt vevő saját munkavállalók létszáma: 
 fő

13. A képzés összes óraszáma: 
 óra (100%)

14. A szakmai képzés óraszáma: 
 óra, aránya: …………………………..%

15. A nyelvi képzés óraszáma: 
 óra, aránya: …………………………..%

16. Az általános célú képzés óraszáma: 
 óra, aránya: …………………………..%

17. A felnőttképzési szolgáltatás óraszáma: 
 óra, aránya: …………………………..%

18. A képzés tárgyévben elszámolt óraszáma: 
 óra

19. A képzés összes költsége: 
 Ft

20. A képzés fajlagos költsége: 
 Ft/fő/óra ………………… Ft/fő/képzés

21. A képzés összes költségéből a szakképzési hozzájárulás terhére elszámolt összeg: 
 Ft

ebből

– a tárgyévi szakképzési hozzájárulási kötelezettség terhére elszámolt költség: 
 Ft

– az előző év(ek)ben elszámolt költsége: 
 Ft

– a következő év(ek)ben elszámolni kívánt költsége:
 Ft

.............................., 200..... év .................... hó .......... nap

P. H.

................................................................................
a hozzájárulásra kötelezett cégszerű aláírása

3. számú melléklet a 13/2006. (XII. 27.) SZMM rendelethez

A hozzájárulásra kötelezett az elszámolt képzéssel kapcsolatban az alábbi dokumentumokat köteles megőrizni:

Külső képzés esetén:

– a képző intézmény külön jogszabályban meghatározott intézmény-akkreditációs tanúsítványának cégszerűen hitelesített másolata,

– a felnőttképzést folytató intézmények nyilvántartásba vételének részletes szabályairól szóló 48/2001. (XII. 29.) OM rendelet 4. §-ában meghatározott értesítés/igazolás cégszerűen hitelesített másolata,

– felnőttképzési szerződés eredeti vagy cégszerűen hitelesített másolata,

– tanulmányi szerződés vagy a tanulmányok folytatására vonatkozó munkáltatói kötelezés,

– az Fktv. 16. § (2) bekezdése szerinti képzési program, ha a képzés nem szerepel az OKJ-ban, vagy nem akkreditált képzési program alapján valósul meg,

– akkreditált képzési program alapján folytatott képzés esetén a külön jogszabályban meghatározott program-akkreditációs tanúsítvány cégszerűen hitelesített másolata,

– önálló nyelvi képzés elszámolása esetén a munkavállaló munkaköri leírása vagy munkaszerződése,

– szolgáltatási szerződés,

– szolgáltatási szerződés alapján képzésenként kiállított számla,

– elkülönített pénzügyi elszámolás képzésenként, a 4. számú mellékletben meghatározott, külső képzés esetén elszámolható költségekről.

Belső képzés esetén:

– a belső képzést folytató képző intézmény egyszerűsített nyilvántartásba vételi dokumentuma,

– felnőttképzési szerződés,

– tanulmányi szerződés vagy a tanulmányok folytatására vonatkozó munkáltatói kötelezés,

– az Fktv. 16. § (2) bekezdése szerinti képzési program,

– önálló nyelvi képzés elszámolása esetén a munkavállaló munkaköri leírása vagy munkaszerződése,

– a felnőttképzési intézmények számára külön jogszabályban meghatározott kötelezően vezetendő dokumentumok,

– elkülönített pénzügyi elszámolás képzésenként a 4. számú mellékletben meghatározott, belső képzés esetén elszámolható költségekről tényleges önköltségen számolva.

Vegyes képzés esetén:

– a külső és a belső képzés esetén meghatározott dokumentumok.

4. számú melléklet a 13/2006. (XII. 27.) SZMM rendelethez

A hozzájárulásra kötelezett az elszámoláskor az alábbi kiadásokat veheti figyelembe a rendelet 8. §-ában meghatározott mértékig:

Külső képzés esetén:

– a képző intézmény által lebonyolított képzés díja,

– a képzéshez kapcsolódó felnőttképzési szolgáltatás díja,

– a külön jogszabályban meghatározott vizsga- és vizsgáztatási díj,

– a képzés során felhasznált, a hallgatóknak véglegesen átadott tankönyvek, taneszközök költségei.

Belső képzés esetén:

– az oktatást végzők részére az adott képzésre vonatkozóan fizetett juttatás és annak – a kifizetőt terhelő – járulékai,

– külön jogszabályban meghatározott vizsga- és vizsgáztatási díj,

– a képzés során felhasznált, a hallgatóknak véglegesen átadott tankönyvek, taneszközök költségei,

– a gyakorlati képzéshez szükséges tárgyi eszközök képzési idővel arányos értékcsökkenése, vagy bérleti díjának igazolt költsége,

– a gyakorlati képzés során felhasznált, a gyakorlati képzéshez szükséges anyagok igazolt költségei,

– a képzéshez kötelezően biztosított munkaruha, védőruha képzési idővel arányosan felmerült és igazolt költségei,

– tananyagfejlesztés igazolt képzési létszám és óraszám arányos költségei,

– egyéb, a képzés megszervezésével, lebonyolításával, értékelésével kapcsolatos igazolt tényleges önköltségek, költségek (terembérleti díjak, posta- és adminisztrációs költségek).

Vegyes képzés esetén:

– a belső képzés esetén meghatározott kiadások,

– a külső képző intézmény által lebonyolított képzés díja.

Külső, belső, illetve vegyes képzés esetén:

– a képzéssel összefüggő igazolt utazási és szállásköltségek, amennyiben a képzés lebonyolítása nem a hozzájárulásra kötelezett által a munkavállalója munkavégzési helyeként megjelölt telephelyén történik.

5. számú melléklet a 13/2006. (XII. 27.) SZMM rendelethez

A munkaügyi központ kötelező nyilvántartása a szakképzési hozzájárulási kötelezettséget a saját munkavállalóik képzésére fordító hozzájárulásra 
kötelezettek által benyújtott elszámolásokról

A táblázatot a benyújtott 1. és 2. számú melléklet alapján kell kitölteni. A táblázat az összesen sorral zárul.

A nyilvántartást készítő neve: ................................................. telefonszáma: .......................

Kelt: .................................................., 200... év ............................................................ hó ........................... nap.

...............................................................

munkaügyi központ igazgatója
� A 2. § f) pontját a 12/2008. (VII. 18.) SZMM rendelet 1. §-a iktatta be.


� A 3. § f) pontja a 12/2008. (VII. 18.) SZMM rendelet 2. §-ával megállapított szöveg.


� A 4. § (3) bekezdés új b) pontját a 12/2008. (VII. 18.) SZMM rendelet 3. §-a iktatta be, egyidejűleg az eredeti b)–d) pontok megjelölését c)–e) pontra változtatta.


� A 4. § (3) bekezdés eredeti b) pontjának megjelölését a 12/2008. (VII. 18.) SZMM rendelet 3. §-a c) pontra változtatta.


� A 4. § (3) bekezdés eredeti c) pontjának megjelölését a 12/2008. (VII. 18.) SZMM rendelet 3. §-a d) pontra változtatta.


� A 4. § (3) bekezdés eredeti d) pontjának megjelölését a 12/2008. (VII. 18.) SZMM rendelet 3. §-a e) pontra változtatta.


� Az 5. § (1) bekezdése a 12/2008. (VII. 18.) SZMM rendelet 4. §-ával megállapított szöveg.


� A 9. § (3)–(4) bekezdését a 118/2008. (V. 8.) Korm. rendelet 46. §-ának 21. pontja hatályon kívül helyezte.


� Az 1. számú melléklet a 12/2008. (VII. 18.) SZMM rendelet 5. §-ával megállapított szöveg.


� A 2. számú melléklet a 12/2008. (VII. 18.) SZMM rendelet 5. §-ával megállapított szöveg.


� A 3. számú melléklet a 12/2008. (VII. 18.) SZMM rendelet 5. §-ával megállapított szöveg.


� A 4. számú melléklet a 12/2008. (VII. 18.) SZMM rendelet 5. §-ával megállapított szöveg.


� Az 5. számú melléklet a 12/2008. (VII. 18.) SZMM rendelet 5. §-ával megállapított szöveg.





